कमल हासन को लगा बड़ा झटका, पार्टी के महासचिव ने थामा BJP का दामन
तमिलनाडु भाजपा को शुक्रवार को कमल हासन की एमएनएम पार्टी के महासचिव अरुणाचलम के भगवा ब्रिगेड में शामिल होने के रूप में क्रिसमस का तोहफा मिल गया।
चेन्नई: तमिलनाडु भाजपा को शुक्रवार को कमल हासन की एमएनएम पार्टी के महासचिव अरुणाचलम के भगवा ब्रिगेड में शामिल होने के रूप में क्रिसमस का तोहफा मिल गया। पत्रकारों से बात करते हुए अरुणाचलम ने कहा कि वह भाजपा में शामिल हो गए क्योंकि एमएनएम पार्टी तीनों कृषि कानूनों पर उनके विचारों से सहमत नहीं थी।केंद्रीय मंत्री प्रकाश जावड़ेकर की उपस्थिति में अरुणाचलम भाजपा में शामिल हुए। अरुणाचलम ने कहा कि उन्होंने एमएनएम से आग्रह किया था कि वे भाजपा सरकार द्वारा लाए गए तीनों कृषि कानूनों का विरोध न करें, बल्कि किसानों के लिए अच्छा होने के कारण उनका समर्थन करें।उन्होंने कहा कि इसके बाद भी एमएनएम ने कृषि कानूनों का विरोध करने का फैसला किया।